ગર્તાગલ્લી નામનું આ સ્થળ ઉત્તરકાશી જિલ્લાના ગંગોત્રી નેશનર પાર્ક અંતર્ગત આવતી ભૈરવઘાટીના નૈલાંગને જોડતા માર્ગ પર આવેલ છે. કહેવામાં આવે છે કે પેશાવરના પઠાણોએ ભારત-તિબેટ વચ્ચે વેપાર માટે આ રસ્તાને લગભગ 1000 ફૂટની ઉંચાઈએ પથ્થરોને કોતરીને સીડી જેવો ચાલવાનો રોડ તૈયાર કરી બનાવ્યો હતો. જે બાદ આ રસ્તે ઊન, ચામડાની વસ્તુઓ, મીઠું સહિત અનેક વસ્તુ ઉત્તરકાશીના બજારોમાં આવતી હતી. વર્ષ 1965ના યુદ્ધ બાદ આ રસ્તો બંધ કરી દેવામા આવ્યો છે. પરંતુ સેનાએ આ રસ્તાનો ઉપયોગ ચાલુ રાખ્યો. જોકે 1975માં સેનાએ પણ આ રસ્તાનો ઉપયોગ બંધ કરી દીધો હતો.